**Tema: Tabu og skam**

Det at have en høreudfordring kan være forbundet med meget tabu og sårbarhed på arbejdspladsen, og det kan have store psykiske og sociale konsekvenser. Hvordan er det for jer på jeres arbejdspladser?

Mulige spørgsmål

* Hvordan oplever I det at have høretab? Hvilke følelser knytter der sig til det?
* Hvorfor tror I, det kan være, at det for mange opleves som et tabu og noget skamfuldt at høre dårligt?
* Tænker I, at det er særligt skamfuldt / tabuiseret når man er erhvervsaktiv?
* Hvordan håndterer I de eventuelle negative følelser, der er forbundet med jeres høretab?
* Har I prøvet at tale med andre om det, fx kolleger, venner eller familie?
* Hvem talte I med, og hvad fik I ud af snakken?
* Er der nogle andre steder, hvor I ville kunne få hjælp til at håndtere tankerne og følelserne?
* Har I andre idéer til, hvordan man kunne håndtere problematikken?
* Kunne der være noget inspiration at hente i det de andre siger og har sagt i dag?